Asentel n yinig di tmedyazt taqbaylit yeṭṭef amkan meqqran, aṭas n yimedyazen iqburen d watraren i d-yessefrayen fell-as. Deg tmedyazt yettwaccnan ad d-nebder tigejda n ccna n yinig S. ƐAZEM, Ɛ.ZERRUQI... yal yiwen deg-sen yedder lɣerba, yessefra fell-as ibbegen-d uguren i tesɛa, d lejruḥ i d-tssegra deg-s d yimawlan-is. D anect-a i yeǧǧan ad tban tmukrist-nneɣ ara yilin s umata ɣef usentel n yinig d umhez-is: -D acu-ten yisental n yinig seg yiseggas n 80 ar tizi n wass-a?